અગ્ની શમન દળના સૂત્રોના જણાવ્યા અનુસાર વડોદરાના માંજલપુર વિસ્તારમાં આવેલી શ્રેયસ વિદ્યાલયની પાસે મુખ્ય માર્ગ ઉપર જ કાંસની ઉભા થયેલા શિતલ કોમ્પ્લેક્ષમાં શિતલ મેડિકલ સ્ટોરમાં શુક્રવારે સવારે નવ વાગ્યાની આસપાસ અચાનક આગ ફાટી નીકળી હતી. દુકાન ખોલવામાં આવીને થોડા સમયમાં જ સ્ટોરના પ્રથમ મજલા પર આગે દેખા દીધી હતી. જો જોતજોતામાં પ્રસરવા માંડી હતી. એક તબક્કે આગે વિકરાળ સ્વરૂપ ધારણ કરી લીધુ હતુ. આગના સ્થળની પાછળના ભાગે શાળામાં વિદ્યાર્થીઓ ભણતા હતા. આગળના ભાગે જાહેર રસ્તા પર ભરચક વાહનવ્યવહાર ચાલુ હતો, તેવા સંજોગોમાં પ્રસરી રહેલી આગની અગ્નીશમન દળને જાણ થતાં લાશ્કરો ફાયર ફાયટર સાથે સ્થળ પર પહોચી ગયા હતા. તેઓએ લગભગ બે કલાક સુધી ભારે જહેમત બાદ આગને કાબૂમાં લીધી હતી. આ બનાવમાં કોઇ જાનહાની થઇ નથી.